[{"text_idx": "#000000", "text": "Eesti rahvuskangelane Ott Ta\u0308nak liikumas maailmameistri tiitli poole koduradadel \u2013 see oli unelm, kus seni u\u0308ks pusletu\u0308kk ei tahtnud kuidagi klappida. Ralli-MMi etapi korraldamine oli veel aasta alguses eelko\u0303ige suur eesma\u0308rk, mitte reaalsus. Koroona paiskas aga muuhulgas rahvusvahelise spordikalendri upakile ja see tuli u\u0308mber ma\u0308ngida."}, {"text_idx": "#000001", "text": "Kui Rally Estonia korraldustiimile tehti ettepanek Eestis MM-i etapp korraldada, tundis Aava oma tiimiga ilmselt, et ka\u0308es ongi palju ra\u0308a\u0308gitud \u201ekas nu\u0308u\u0308d vo\u0303i mitte kunagi\u201c hetk. Nende selja taga oli kogu Eesti ja nii oli mo\u0303nes mo\u0303ttes ka lihtne rallit korraldada. To\u0303si, raskusi tuli u\u0308letada palju, alates koroonaga seotud muredest ja lo\u0303petades va\u0308ga lu\u0308hikese ettevalmistusajaga."}, {"text_idx": "#000002", "text": "Aga to\u0308o\u0308 tasus vaeva: eestlased na\u0308gid, kuidas valitsevad maailmameistrid Ott Ta\u0308nak ja Martin Ja\u0308rveoja seljatasid koduradadel kogu maailma tippseltskonna. Need septembri alguse pa\u0308evad telerite ees \u2013 raja a\u0308a\u0308rde pa\u0308a\u0308ses vaid piiratud arv ralliso\u0303pru \u2013 olid hullumeelse koroona-aasta u\u0308hed helgemad."}, {"text_idx": "#000003", "text": "\u201eEesti oli 33. riik, kus ralli-MMi etapp korraldati. Ja Rally Estonia oli 600. MM-i etapp. Eriline, et see just meile sattus ning teistpidi, et Ott ja Martin selle vo\u0303itsid. MM-i sarjas on eraldi klubi rallimeestele, kes on vo\u0303itnud 100. ralli-MM-i etapi. Ideaalne kooslus oli see, et Eestis selline u\u0308ritus toimus, et Ott ja Martin selle vo\u0303itsid ja et see oli ma\u0308rgilise ta\u0308htsusega ralli. Mis sa veel paremat oskad tahta? Loomulikult ei saa seda vo\u0303tta iseenesestmo\u0303istetavana, aga ma loodan, et Eesti spordiso\u0303pradele la\u0308ks Rally Estonia hinge,\u201c ra\u0308a\u0308gib Urmo Aava Eesti ta\u0308navuse aasta u\u0308hest sa\u0308ravamast su\u0308ndmusest. Urmo, ralli-MMi etapi Eestis korraldamine oli ilmselt midagi sellist, mida te aasta alguses ei oleks ku\u0308ll osanud loota?"}, {"text_idx": "#000004", "text": "Absoluutselt, sellist stsenaariumit ette ei na\u0308inud. Aasta alguses teatasime, et sel aastal ja\u0308a\u0308b ralli a\u0308ra, ja hakkasime to\u0308o\u0308le ja\u0308rgmise aasta ralliga. Aga siis juba mo\u0303ttega tuua ralli-MMi etapp Eestisse. See oli asjade kokkusattumine, et nu\u0308u\u0308d niimoodi juhtus. Me ise olime muidugi kohe valmis va\u0308ljakutset vastu vo\u0303tma. Olete kindlasti juba ralli korraldamist analu\u0308u\u0308sinud. Kas saanuks ka midagi paremini teha vo\u0303i la\u0308ks ko\u0303ik nagu valatult?"}, {"text_idx": "#000006", "text": "Valitsuskabinetist kuni ministeeriumite ja asutuste ning rallifa\u0308nnide ja korraldajateni va\u0308lja \u2013 ko\u0303ik olid toeks. Kedagi me motiveerima ei pidanud, pigem ko\u0303ik arutasid kaasa ja mo\u0303tlesid, kuidas asi a\u0308ra teha. Kui ralli alguspa\u0308ev la\u0308henes, oli koroona to\u0303ttu u\u0308leval u\u0308ksjagu ku\u0308sima\u0308rke. Kas olite ise kogu aeg kindel, et ralli ikkagi toimub, vo\u0303i saabus kindlus alles stardihetkel?"}, {"text_idx": "#000007", "text": "Varem ei saanud kindel olla. U\u0308tleme niimoodi, et rallina\u0308dala esmaspa\u0308eval olin kindel, et ralli toimub. Ku\u0308simus oli, kas pealtvaatajatega vo\u0303i ilma. Meie ko\u0303igi suur soov oli, et see toimuks pealtvaatajatega, sest olime kindlad, et teeme selle eeskujulikult a\u0308ra ja eesma\u0308rk oli korraldada suur u\u0308ritus nakatunuteta. Seda me ka suutsime. Lisaks spordiu\u0308rituse korraldamisele oli seegi va\u0308ga suur va\u0308ljakutse."}, {"text_idx": "#000008", "text": "Aga jah, kui vo\u0303tame ettevalmistusaja ralli toimumise avalikustamisest rallini, siis kestis see 63 pa\u0308eva. Nende 63 pa\u0308eva jooksul tekkis igasuguseid olukordi. Oli ka hetki, kus tundus, et rallit ikkagi teha ei saa vo\u0303i on see va\u0308ga keeruline. Nendest suutsime u\u0308heskoos va\u0308lja tulla ja nagu u\u0308tlesin, kui rallina\u0308dal oli ka\u0308es, siis teadsime, et ralli toimub, aga pingutasime veel selle nimel, et saaks kindlasti toimuda pealtvaatajatega. Septembris ei olnud koroonana\u0308itajad veel nii ko\u0303rgele to\u0303usnud, selles mo\u0303ttes oli ta\u0308navuse aasta kontekstis ralli toimumisaeg hea. Kas oktoobris poleks saanud rallit to\u0303ena\u0308oliselt pealtvaatajatega korraldada?"}, {"text_idx": "#000009", "text": "Olukord muutus ja oktoobris vo\u0303ib-olla oleks saanud pealtvaatajaid ku\u0308ll lubada, aga nende arv oleks veel va\u0308iksem olnud. Kuidas rahvusvaheline ralliseltskond Rally Estonia korraldusega rahule ja\u0308i?"}, {"text_idx": "#000010", "text": "Tagasisides on mitu tasandit. U\u0308ldiselt saime avalikult kiita. Meie jaoks on ha\u0308sti oluline rahvusvahelise autospordiliidu tagasiside. Nende ametnikud koostavad standardraporteid, mis on neljapallisu\u0308steemis. Ko\u0303ik raportid olid kas head vo\u0303i va\u0308ga head ehk kas ralli vastas standarditele vo\u0303i u\u0308letas neid mo\u0303ningates punktides."}, {"text_idx": "#000011", "text": "Negatiivsena toodi va\u0308lja, et mingid teeosad la\u0308ksid halvaks. Aga see oligi tingitud sellest, et 63 pa\u0308evaga tuli ka tee-ehitus a\u0308ra teha. Ja kui siis tuleb vihmaperiood... Mingil hetkel aja ja looduse vastu ei saa. Ja\u0308rgmise aasta rallile mo\u0303eldes tegeleme sellega ning planeerime nii, et teed kestaksid."}, {"text_idx": "#000012", "text": "Kuid veelkord: u\u0308ldiselt saime vo\u0303istlejatelt ja tiimiliikmetelt kiita. Oli vo\u0303ib-olla ka neid, kes u\u0308tlesid midagi teede kohta, ja seda, et oli natuke liiga palju hu\u0308ppeid, aga u\u0308ldiselt oli ko\u0303ik positiivne.Kas rallimaailmas on kombeks, et kui ollakse edukas, siis kiidetakse, aga kui ha\u0308sti ei la\u0308he, otsitakse ka korralduses vigu? Vo\u0303i pigem on nii, et isegi kui rallimehel so\u0303it ebao\u0303nnestub, vo\u0303ib ta ikka korraldust kiita?"}, {"text_idx": "#000014", "text": "Kas ralli-MMi etapi Eestis korraldamise juures ma\u0308ngis suurt rolli ka see, et meil on Ott Ta\u0308naku na\u0308ol oma tipp olemas?"}, {"text_idx": "#000015", "text": "Va\u0308ga selgelt on nii, et enda riigis toimuv tippvo\u0303istlus ja enda tippsportlane vo\u0303i tippsportlased seal vo\u0303istlemas alati ta\u0308iendavad teineteist. U\u0308ks ilma teiseta ei ole ta\u0308iuslik. Aga maailmas on ka na\u0308iteid, kus on tippvo\u0303istlus, aga tippso\u0303itjaid ei ole. Na\u0308iteks Portugalis, kus ei ole praegu u\u0308htegi tippu."}, {"text_idx": "#000016", "text": "Eestil on ajast aega olnud rallis tippe, aga tipprallit ei olnud. Ku\u0308mme aastat on meie tiim ralli-MMi etapi nimel ponnistanud. Vo\u0303ib-olla mingil hetkel tundus see va\u0308ga paljudele naeruva\u0308a\u0308rne, aga kui ajad ja\u0308rjekindlalt oma asja, usud sellesse, siis mingil hetkel, kui asjad o\u0303igesti kokku satuvad, saad va\u0308ljakutsed vastu vo\u0303tta ja need teoks teha. Kui ralli la\u0308bi sai, kas siis sisuliselt alustasite ja\u0308rgmisel pa\u0308eval kohe to\u0308o\u0308d ja\u0308rgmise aasta ralli kallal?"}, {"text_idx": "#000017", "text": "Ralli korraldamisel on huvitav tsu\u0308kkel, see on tegelikult pooleteiseaastane. Nagu ma u\u0308tlesin, kui kevadel u\u0308tlesime, et ta\u0308navune ralli ja\u0308a\u0308b a\u0308ra, siis alustasime ja\u0308rgmise aasta ralli korraldamist. Nii ka\u0308is tegelikult 2020. aasta rallit korraldades to\u0308o\u0308 paralleelselt 2021. aasta ralliga. Loomulikult kui ralli la\u0308bi sai, siis me esmaspa\u0308eva hommikul ei karanud ko\u0303ik Tallinna kontorisse. Kuu aega la\u0308ks veel Otepa\u0308a\u0308 kandis aega, et ralli seal kokku vo\u0303tta. Tegelikult teeme kokkuvo\u0303tteid siiamaani, sest on miljon detaili, mis on vaja la\u0308bi analu\u0308u\u0308sida. Kas tuleva aasta 15.\u201318. juulini so\u0303idetava Rally Estonia rajad on juba teada?"}, {"text_idx": "#000018", "text": "Need on teada, aga pole lo\u0303plikult kinnitatud, sest u\u0308leval on omandiku\u0308simusi. Eramaa omanikega tuleb so\u0303lmida kokkuleppeid, mis vo\u0303tavad paratamatult aega. Aga po\u0303himo\u0303tteliselt meie soovid on paigas.Kas rajad on tuleval aastal ta\u0308navustest erinevad?"}, {"text_idx": "#000019", "text": "Legendaarsed kohad, mida oleme ajalooliselt kasutanud, ja\u0308a\u0308vad sisse. Aga tuleb ka arvestatavalt uusi katseid. Tartu ja\u0308a\u0308b ikka ralli keskmeks, kuid liigume ka sealt po\u0303hja poole. Juurde tuleb erinevat profiili ning keerulisemaid, tehnilisemaid ja kitsamaid teid. Ralli keskmine kiirus hakkab olema aeglasem. Ta\u0308navuse Rally Estonia ajal na\u0308iteks telekommentaatorid ja\u0308lgisid pingsalt ralli keskmist kiirust."}, {"text_idx": "#000020", "text": "Jah, mo\u0303nedel oli hirmus arvamus, et ralli la\u0308heb jube kiireks, aga tegelikult keskmine kiirus oli va\u0308iksem kui Soome rallil. Ja tahame minna veel allapoole, see on tehnilisuse ja ohutuse ku\u0308simus.U\u0308ks ja\u0308rgmise aasta soov on teil ilmselt see, et rallile saaks kaasa elama tulla nii palju pealtvaatajaid kui tavaolukorras?"}, {"text_idx": "#000021", "text": "Tuleme la\u0308hiajal oma mo\u0303tetega va\u0308lja. Me loodame, et see kriis laheneb. Ei tahaks ku\u0308ll sellist tu\u0308u\u0308pi piiranguid sa\u0308ttida, nagu ta\u0308navu tuli teha. Kindlasti tahame rallit koordineerida niimoodi, et pealtvaatajate liikumine oleks planeeritud ja mugav.Ja\u0308rgmise aasta Rally Estonia on taas MM-i etapp. Kui to\u0303ena\u0308oliselt see niimoodi ja\u0308a\u0308bki?"}, {"text_idx": "#000024", "text": "\u201eOlin pikaldane ja stabiilne areneja,\u201c kirjeldas Urmo Aava kaheksa aastat tagasi Linnalehega ra\u0308a\u0308kides oma rallikarja\u0308a\u0308ri."}, {"text_idx": "#000025", "text": "\u201eMinu tu\u0308u\u0308pviga oli teha lolle va\u0308ikesi vigu, aastatel 2007\u20132008 ma ei teinud u\u0308htegi suurt avariid, aga na\u0308iteks so\u0303itsin natuke kuskil kivi pihta. Tulemus oli aga rikutud. See oli mul la\u0308biv. Ma olin kiire, aga ei suutnud haarata va\u0308ga suurel kiirusel kogu pilti ning tavaliselt tekkisid rumalad vead ralli vo\u0303i pa\u0308evade lo\u0303pus, kui oli va\u0308simus sees. Ehk aju ja silmad va\u0308sisid a\u0308ra. Tegin ku\u0308ll eritrenni, aga ei suutnud end arendada na\u0308gema. Ma arvan, et mu ha\u0308da oli selles,\u201c analu\u0308u\u0308sis Aava oma karja\u0308a\u0308ri."}, {"text_idx": "#000026", "text": "Urmo Aava sai Kuldar Sikuga juuniorite MM-il (JWRC) 2006. aastal Tu\u0308rgi etapil ja 2007. aastal Sardiinia etapil esikoha ning hooaja kokkuvo\u0303ttes 2006. ja 2007. aastal 2. koha. Ta tuli MM-i etapil (WRC) 2007. aastal Soomes 7. kohale ning sai 2008. aastal Kreekas 4., Uus-Meremaal 5. ja Prantsusmaal 7. koha. Karja\u0308a\u0308ri jooksul kogus ta ralli-MMi etappidelt kokku 17 punkti."}]